Okresná prokuratúra Bratislava II 
Kvetná 13, 820 05 Bratislava 25

Sp. zn. : 2 Pv 251/14/1102	Bratislava II, 9.5.2014
EEČ : 2-9-297-2014

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
XXXXX v mesiaci január 2000 požiadal živnostníka XXXXX, nar. XXXXX trvalo bytom XXXXX, aby si leasingovou zmluvou č. XXXXX od fy. XXXXX. so sídlom na ul. XXXXX v Košiciach prenajal osobné motorové vozidlo zn. VW Bora 1,9 Tdi, bordovej metalízy, EČ: XXXXX, VIN : XXXXX v hodnote 850.000,- Sk, čo aj urobil, a vozidlo poskytol XXXXX, ktorý následne na to ešte v mesiaci január 2000 toto vozidlo ponúkol XXXXX na vývoz do zahraničia za účelom odpredaja, po vzájomnej dohode medzi XXXXX a XXXXX ho XXXXX prihlásil do evidencie motorových vozidiel a odpredal ho do Rumunska a to tým spôsobom, že XXXXX a XXXXX na deň 29.1.2000 zorganizovali prevoz vozidla z Košíc do Nitry, kde toto vozidlo prevzal XXXXX a toho istého dňa ho XXXXX vyviezol z územia Slovenskej republiky ( SR ) do Maďarskej republiky ( Maďarsko ), kde sa na pokyn XXXXXHO skontaktoval s neustálenými osobami, ktoré následne zabezpečili prejazd hranice do Rumunska, kde toto vozidlo za sumu 12.500,- DM odpredal neznámej osobe a vlakom sa vrátil na územie SR, čím svojím konaním spôsobil fy. XXXXX. so sídlom v Košiciach škodu vo výške 772.369,- Sk, ktorá bola vyčíslená na základe znaleckého posudku,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Krajského úradu vyšetrovania Policajného zboru  XXXXX spisovej značky ČVS: XXXXX zo dňa 17.10.2000  bolo podľa § 160 ods. 1 Trestného poriadku začaté trestného stíhanie a súčasne   podľa § 163 ods. 1 Trestného poriadku vznesené obvinenie XXXXX ,  pre trestný čin trestný čin podvodu spolupáchateľstvom podľa § 9 ods. 2 k § 250 ods. 1, ods. 4 písm. b) Trestného zákona č. 140/1961 Zb. v znení zákona č. 227/2005 Z.z. účinného do 31.12.2005 Trestného zákona na tom skutkovom základe ako je to uvedené vo výrokovej časti predmetného uznesenia.
Dňa 25.06.2013 zomrel obv.XXXXX, nar. XXXXX, trv. bytom XXXXX, čo potvrdzuje úmrtný list vystavený dňa 18.10.2013 Matričným úradom v Mestskej časti Košice- Západ.  

Podľa § 215 ods. 1 písm. d Trestného poriadku s poukazom na neprípustnosť trestného stíhania  podľa § 9 ods.1 písm.d Trestného poriadku  prokurátor zastaví trestné stíhanie, proti tomu, kto zomrel. 

Vzhľadom na horeuvedený dôvod,  trestné stíhanie muselo byť zastavené, je odôvodnený postup podľa § 215 ods. 1 písm. d Trestného poriadku.

 Vzhľadom na uvedené som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oskár Čapla
prokurátor